**Pranešimas žiniasklaidai**

2025 rugsėjo 5 d.

**Naujojo „iPhone“ belaukiant, ekspertai įvardijo, kuo žmones žavi „Apple“ telefonai**

**Taip lengviau: greitasis skaitymas**

|  |
| --- |
| * **Rugsėjo 9 dieną vyksiančiame „Apple“ renginyje laukiama naujosios „iPhone“ serijos**
* **Per du dešimtmečius „Apple“ telefonai ne kartą nustatė industrijos standartus – nuo „Retina“ ekrano iki „Face ID“**
* **„Apple“ įrenginių pristatymai ne tik pritraukia minias gerbėjų, bet ir daro įtaką finansų rinkoms**
* **Rekomenduojama „iPhone“ telefonus pirkti tik iš oficialių „Apple“ atstovų**
 |

**Rugsėjo 9-ąją bus pristatyti nauji „iPhone“ išmanieji telefonai. Tūkstančiams lietuvių laukiant, kuo šįkart nustebins technologijų milžinė, ekspertai įvardijo, kodėl žmonėms patinka „Apple“ telefonai ir kurie „iPhone“ modeliai įžengė į telefonų rinką su trenksmu, rašoma pranešime žiniasklaidai.**

„Tai vienas laukiamiausių technologijų renginių pasaulyje. „Apple“ naujienas stebi ne tik žmonės, kurie naudoja šio gamintojo įrenginius, bet ir tie, kurie domisi inovacijomis apskritai. Net žmonės, nesvarstantys įsigyti naujo „iPhone“ telefono, dažnai nekantriai laukia, kuo nustebins „Apple“, – sako „Bitės Profas“ Andrius Archangelskis.

Pasak jo, kasmet „Apple“ siekia ne tik pakelti technologinius standartus, bet ir nustebinti naujomis detalėmis. Tarp ankstesnių patobulinimų jau buvo pažangesnės kamerų sistemos, spartesni procesoriai bei naujos dirbtinio intelekto funkcijos.

„Per beveik du dešimtmečius „Apple“ pristatyti nauji „iPhone“ išmanieji telefonai paliko ryškų pėdsaką technologijų rinkoje. Šio gamintojo pristatomos naujovės dažnai tampa ta kokybės kartele, kurią bando pasiekti kiti prekės ženklai“, – sako A. Archangelskis.

Pavyzdžiui, 2010 metais pasirodęs „iPhone 4“ pirmą kartą pasiūlė „Retina“ ekraną, ženkliai pagerinusį vaizdo kokybę. 2013 metais „Apple“ pirmą kartą įdiegė „Touch ID“ pirštų atspaudų skaitytuvą „iPhone 5s“ telefone, o 2017 metais pasirodęs „iPhone X“ pakeitė rinkos standartus su „Face ID“ ir vadinamuoju „notch“ – specialia išpjova telefono viršuje.

Prieš dvejus metus pristatyta „iPhone 15 Pro“ serija taip pat pasižymėjo unikalia išvaizda ir sprendimais – telefonai išsiskyrė titano korpusu ir USB-C jungtimi. Pastaroji pakeitė daugiau nei dešimtmetį naudotą „Lightning“ jungtį, kuri taip pat buvo unikalus „Apple“ sprendimas.

**Miegojo prie parduotuvės durų**

Apie tai, kad „Apple“ įrenginiai yra itin geidžiami, išduoda ir pirkėjų bumas. Dar visai neseniai „Apple“ produkcijos fanai net miegodavo eilėse prieš atsidarant parduotuvėms, kad pirmieji įsigytų naujuosius įrenginius.

„Šiuo metu tradicinę prekybą keičia apsipirkimas internetu, tad ir „Apple“ gerbėjai vis dažniau užsako naujus telefonus internetu. Planuojantiems įsigyti naujuosius telefonus primename, kad tai reikėtų daryti tik pas oficialius „Apple“ atstovus. Bandydami įsigyti naują „iPhone“ neva pigiau iš nežinomo pirkėjo, rizikuojate ne tik negauti naujo įrenginio, bet ir netekti pinigų“, – pataria skaitmeninių paslaugų bendrovės „Bitė“ atstovas.

Naujųjų „Apple“ įrenginių laukia ne tik pirkėjai, bet ir investuotojai. Įprastai „Apple“ organizuojamus renginius, kurių metu pristatomi nauji išmanieji įrenginiai, seka ir tam tikra finansų rinkų dinamika. Dažnai bendrovės akcijų kaina išauga prieš pristatymą, o netrukus po jo smukteli – investuotojai parduoda akcijas jau sužinoję visas naujienas. Ši tendencija kartojasi beveik kasmet.

**Daugiau informacijos:**

Jaunius Špakauskas

„Bitė Lietuva“ korporatyvinės komunikacijos vadovas

+370 682 66188, Jaunius.Spakauskas@bite.lt